Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 990

1. A lakáscélú támogatásokról szóló rendeletet az alábbi tartalommal kell módosítani: — Az állam az 1999—2000. évi téli és a 2000. évi tavaszi ár- és belvíz következtében megrongálódott, illetve megsemmisült lakóépületek tulajdonosainak az épület helyreállításához, újjáépítéséhez vagy helyette másik lakás vagy lakóépület vásárlásához is nyújt kiegészítő kamattámogatást. — Az állami kamattámogatással nyújtott hitel esetén a kereskedelmi bank elidegenítési és terhelési tilalmat jegyeztethet be az ingatlanra. — A kiegészítő kamattámogatást 2000. július 1-jétől életkortól függetlenül, gyermekes és gyermektelen házaspárok, valamint gyermeküket egyedül nevelő személyek is igénybe vehetik, a támogatott hitel maximális összege 8 millió forintról 10 millió forintra nő. 2000/52. szám — A kiegészítő kamattámogatás igénybevételének köre kiegészül a legalább 20 évig bérbeadás vagy magánszemély részére történő értékesítés céljára az önkormányzatok, gazdasági társaságok, egyéni vállalkozások, közhasznú társaságok, lakásszövetkezetek által épített lakások finanszírozására. Egyidejűleg hatályát veszti az értékesítés céljára lakást építők és lakásépítő szövetkezetek részére nyújtható kölcsönök feltételeiről szóló 51/1985. (XII. 27.) PM rendelet. — Az Állami Támogatású Bérlakás Program 2000. július 1-jétől indul, melynek keretében az önkormányzatok pályázat útján állami támogatást kaphatnak bérlakás-állományuk növeléséhez. Felelős: gazdasági miniszter pénzügyminiszter Miniszterelnöki Hivatalt vezető miniszter Határidő: 2000. július 1.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes